[pic] | EUROPOS BENDRIJŲ KOMISIJA | Briuselis, 2.7.2008 KOM(2008) 421 galutinis KOMISIJOS KOMUNIKATAS EUROPOS PARLAMENTUI IR TARYBAI Solidarumas pokyčių akivaizdoje: Europos prisitaikymo prie globalizacijos padarinių fondas (EGF) 2007 m. Apžvalga ir perspektyvos KOMISIJOS KOMUNIKATASEUROPOS PARLAMENTUI IR TARYBAI Solidarumas pokyčių akivaizdoje:Europos prisitaikymo prie globalizacijos padarinių fondas (EGF) 2007 m. [1] Apžvalga ir perspektyvos Vieneri EGF veiklos metai Viena iš Atnaujintos socialinės darbotvarkės[2] temų – lankstus ir užtikrintas atsakas į globalizacijos padarinius. Dalis šio atsako skirta parodyti solidarumui su tais, kuriuos globalizacija paveikė neigiamai. Europos prisitaikymo prie globalizacijos padarinių fondas (EGF) sukurtas kaip vienas iš būdų rodyti solidarumą – padėti dėl globalizacijos be darbo likusiems darbuotojams greitai rasti naują darbą. 2006 m. gruodžio 20 d. Europos Parlamentui ir Tarybai priėmus Reglamentą (EB) Nr. 1927/2006, EGF pradėjo veiklą nuo 2007 m. sausio 1 d. Šiame komunikate apžvelgiama EGF vienerių metų veikla ir teikiama pasiūlymų, kaip jo veiklą pagerinti nedelsiant ir per ilgesnį laiką. Padėti darbuotojams prisitaikyti prie pokyčių 2007 m. fondas gavo dešimt paraiškų dėl 11 339 darbuotojų. ES biudžeto valdymo institucijai sutelkus reikalingas lėšas, iki 2007 m. pabaigos Komisija patvirtino keturias paraiškas; penkios paraiškos buvo paliktos nagrinėti, o viena paraiška atšaukta (numatyta pateikti iš naujo 2008 m. pradžioje su kai kuriais techniniais pakeitimais). EGF suteikė 18,6 mln. EUR paramą arba 3,7 % didžiausios leistinos sumos pagal Tarpinstitucinį susitarimą dėl biudžetinės drausmės ir patikimo finansų valdymo[3]. Lėšos buvo panaudotos aktyvioms darbo rinkos priemonėms, skirtoms 5 113 minėtų darbuotojų. Išsamius duomenis apie 2007 m. gautas paraiškas ir priimtus sprendimus bei finansuotus veiksmus galima rasti šios ataskaitos priede. Nebūtina išleisti didžiausios metinės 500 mln. EUR sumos per metus. Verčiau ją įtraukti į biudžeto rezervą ir pasilikti tinkamo finansavimo galimybę, jeigu kuriais nors metais būtų vykdoma didelė restruktūrizacija. Kiekvienai intervencijai reikalingi įsipareigojimų asignavimai mobilizuojami pervedant lėšas į EGF biudžeto eilutę, Biudžeto valdymo institucijai pritarus Komisijos pasiūlymui. Taigi, galimybės išnaudoti lėšas yra ribotos. Tokia situacija aiškintina keliomis priežastimis. Iš dalies taip yra dėl palankaus ekonominio klimato 2007 m. Natūralu, kad valstybės narės neteikė paraiškų suteikti paramą tuo laikotarpiu, kai darbo rinkos veikė gerai. Tačiau ribotas lėšų naudojimas galėtų atspindėti valstybių narių abejones dėl savo tinkamumo gauti finansavimą. Nors EGF gali nedelsdamas įsikišti, kai darbuotojai atleidžiami iš darbo, valstybės narės dvejojo, ar teikti paraišką nuo pirmos atleidimo iš darbo krizės dienos, nes nebuvo tikros, ar jų paraiška bus patvirtinta ar ne. Taigi EGF veiklą dar galima gerinti. Dabartinės EGF veiklos gerinimas EGF veiklai gerinti galima imtis neatidėliotinų priemonių: - Supaprastinti procedūras: Komisija supaprastins procedūras, kad galėtų greitai ir aiškiai duoti atsakymą valstybėms narėms dėl jų paraiškų tinkamumo[4]. Be to, ji skleis išsamią informaciją apie ankstesnius – sėkmingus ir nesėkmingus – atvejus, kad padėtų valstybėms narėms įvertinti kriterijus, kuriuos ES institucijos naudoja priimdamos sprendimus. Komisija išnagrinės būdus, kaip pagreitinti paraiškų tvarkymą, racionalizuoti vidaus procedūras, kartu užtikrinant aukštą analizės kokybę. - Skatinti keitimąsi patirtimi ir gerąja patirtimi , įskaitant plačiai ESF, ypač vykdant Bendrijos EQUAL iniciatyvas, išbandytus metodus. Tai gali sutrumpinti laiką, per kurį valstybė narė ieškotų tinkamų priemonių ištikus didelio masto atleidimo iš darbo krizei. Pagirtinas Portugalijos taikytas metodas, kai ministerijos lygmens sprendimu buvo patvirtintos priemonės, kurias tipiškais EGF reguliuojamais atvejais galima panaudoti iš karto. - Stiprinti informavimo veiklą , kad fondo veikla būtų žinomesnė. Žvilgsnis į priekį – EGF reglamento patikslinimas Atsižvelgdama į sukauptą patirtį ir siekdama stiprinti EGF įtaką Europos darbuotojams skirtų darbo vietų, mokymo programų ir galimybių kūrimui, Komisija aktyviai nagrinėja būdus, kaip turint dabartinį biudžetą būtų galima pakeisti fondą, kad pagerėtų jo veikla. EGF reglamente (20 straipsnyje) iš tikrųjų numatyta, kad remdamasi pirmąja metine ataskaita Komisija gali pateikti pasiūlymą Europos Parlamentui ir Tarybai peržiūrėti šį reglamentą. Tiesiogiai su prekybos tendencijų pokyčiais nesusijusio atleidimo įtraukimas EGF didžiausią dėmesį skiria atleidimui dėl esminių struktūrinių pasaulio prekybos tendencijų pokyčių. Globalizacija gali pasireikšti ir kitokio pobūdžio struktūriniais pokyčiais. Tokie pokyčiai apima didelę gamybos ir produktų technologijos pažangą, gamybos organizavimo pokyčius (pavyzdžiui, užsakomųjų paslaugų naudojimą) bei žaliavų prieinamumą ir kainą bei kitas sąnaudas. Tai ypač gerai parodo neseniai išaugusios naftos kainos ir šio augimo poveikis sektoriams, kurių didelę dalį išlaidų sudaro kuro sąnaudos. Šie esminiai ir staigūs pokyčiai gali sąlygoti darbuotojų atleidimą, kuris į galiojantį reglamentą neįtrauktas. Komisija išnagrinės šias globalizacijos varomąsias jėgas ir aiškinsis, ar jos galėtų būti laikomos priežastimi teikti EGF paramą. EGF taikymo srities išplėtimas, įtraukiant mažesnio masto atleidimą iš darbo Bendrą reikalavimą, kad būtų bent 1 000 atleistų darbuotojų, būtų galima pakeisti ir sumažinti šį skaičių, kad valstybės narės galėtų elgtis lanksčiau, teikdamos paraiškas – tiek dėl MVĮ, tiek dėl izoliuotų darbo rinkų[5]. Komisija nagrinėja, kokį poveikį turėtų šios reikalavimus atitinkantiems asmenims ir biudžetui taikomos ribos sumažinimas. Esamos ribos sumažinimo alternatyva galėtų būti ne tik iš pagrindinės nagrinėjamosios įmonės tiekėjų ar tolesnės gamybos grandies įmonių atleistų darbuotojų, bet ir iš kitų įmonių nagrinėjamoje geografinėje vietovėje atleistų darbuotojų įtraukimas. EGF paramos teikimo laikotarpio pratęsimas Kadangi ne visi darbą praradę darbuotojai randa naują darbą EGF paramos teikimo laikotarpiu, reikalinga ilgesnį laiką teikiama parama. Galima būtų apsvarstyti galimybę pratęsti galiojančiame reglamente nurodytą ilgiausią 12 mėnesių EGF finansinės paramos naudojimo laikotarpį. Be to, nagrinėjamos ir kitos galimybės, pavyzdžiui, EGF naudojimas darbuotojų judumui tarp valstybių narių skatinti. Galima būtų apsvarstyti, ar skirti tam tikrą sumą globalizacijos sukeltų pokyčių analizei ir prognozei. Išvada Komisija ragina Europos Parlamentą ir Tarybą atkreipti dėmesį į teigiamą EGF poveikį pirmaisiais jo veiklos metais. Komisija supaprastins tvarką, skatins dalijimąsi gerąja patirtimi ir stiprins informavimo apie EGF veiklą. Ji įvertins reglamento keitimo pagrįstumą ir prieš pateikdama kitą metinę ataskaitą pateiks tinkamų pasiūlymų. PRIEDAS 1. 2007 m. gautos paraiškos 1 lentelė. 2007 m. gautos paraiškos Iš dešimties 2007 m. EGF gautų paraiškų skirti paramą keturios buvo patvirtintos iki metų pabaigos, penkios paliktos nagrinėti, o viena paraiška atsiimta (numatyta pateikti iš naujo 2008 m. pradžioje su kai kuriais techniniais pakeitimais). 2007 m. nė viena paraiška nebuvo atmesta nei dėl reikalavimų neatitikimo, nei dėl nepakankamų asignavimų. Visų paraiškų duomenis galima rasti Komisijos EGF svetainėje http://ec.europa.eu/employment_social/egf/applications07_en.html 2007 m. EGF gautų paraiškų skaičius pagal valstybes nares: Paraiškas skirti EGF paramą pateikė septynios valstybės narės, įskaitant Italiją (dėl tekstilės sektoriaus trijuose atskiruose regionuose) ir Prancūziją (dėl dviejų atskirų atleidimo iš darbo atvejų). Iš Ispanijos gauta paraiška buvo atsiimta ir vėliau pateikta iš naujo 2008 m. 2007 m. EGF gautų paraiškų skaičius pagal prašomos paramos dydį: Prašomos paramos dydį savo nuožiūra nustato valstybė narė pareiškėja ir tas dydis inter alia priklauso nuo atleidimo iš darbo atvejo, dėl kurio teikiama paraiška, masto. Rekomenduojama ar didžiausia suma nenustatyta. Prašomos sumos svyruoja nuo 681 207 EUR Maltos paraiškoje (EGF/2007/008) iki 14 660 750 EUR Italijos paraiškoje skirti paramą tekstilės sektoriui Lombardijoje (EGF/2007/007). 2007 m. EGF gautų paraiškų skaičius pagal paramai gauti numatytų darbuotojų skaičių: Nors pagrindinė EGF paskirtis – teikti paramą didelio masto atleidimo iš darbo atvejais, valstybės narės taip pat gali teikti paraiškas dėl mažų darbo rinkų arba išimtinių aplinkybių. Be to, valstybė narė gali nuspręsti skirti paramą tik keliems iš darbo atleistiems darbuotojams, jeigu jai atrodo, kad jie patiria ypatingų sunkumų vėl rasti darbą. Nors daugelyje paraiškų (penkiose iš devynių) numatytas darbuotojų skaičius didesnis 1 000, dviejose kitose paraiškose dėl mažų darbo rinkų numatytas mažesnis skaičius, o dviem Prancūzijai skirtos paramos (EGF/2007/001 ir EGF/2007/002) atvejais valstybė narė paramos lėšas skyrė būtent daliai nukentėjusių darbuotojų, kurių darbdavys bankrutavo, paremti. 2007 m. EGF gautų paraiškų skaičius pagal prašomos paramos dydį vienam darbuotojui (EUR): Siūlomas prie individualių poreikių pritaikytų paslaugų paketas paliktas valstybių narių nuožiūrai. Todėl vienam nukentėjusiam darbuotojui prašoma suma gali svyruoti – tai priklauso nuo atleidimo iš darbo atvejo masto, padėties darbo rinkoje nukentėjusiame regione, nukentėjusio darbuotojo asmeninių aplinkybių ar netgi nuo atitinkamų valstybių narių ar regionų bendrųjų išlaidų struktūros. Faktiškai vienam darbuotojui siūlomos sumos smarkiai svyravo nuo tik truputį didesnės nei 1000 EUR sumos Maltos atveju (EGF/2007/008) iki 11 000 EUR viršijančios sumos Italijos paraiškos dėl tekstilės sektoriaus Sardinijoje atveju. Apskritai vienam darbuotojui siūlomos paramos dydis dažnai yra didesnis regionuose ar sektoriuose, kuriuose darbuotojai susiduria su ypatingomis darbo rinkos problemomis arba kuriuose išlaidos yra didesnės nei ES vidurkis. 2007 m. EGF gautų paraiškų skaičius pagal intervencijos kriterijus: EGF laiko priimtinomis paraiškas, kurios atitinka vieną iš trijų kriterijų, nustatytų Reglamento (EB) Nr. 1927/2006 2 straipsnyje. Paraišką galima pateikti, jeigu dėl esminių pasaulio prekybos sistemos struktūrinių pokyčių patiriamas didelis ekonomikos sutrikimas, smarkiai auga importas į ES, sparčiai mažėja ES rinkos dalis tam tikrame sektoriuje arba veikla perkeliama į trečiąsias šalis, o dėl to: a) per keturių mėnesių laikotarpį valstybėje narėje esanti įmonė atleidžia ne mažiau kaip 1000 darbuotojų, įskaitant darbuotojus, atleistus tiekėjų ar tolesnės gamybos grandies įmonėse, arba b) per devynių mėnesių laikotarpį visų pirma mažosios ir vidutinės įmonės NACE 2 sektoriuje viename regione arba dviejuose gretimuose regionuose pagal NUTS II lygį atleidžia ne mažiau kaip 1000 darbuotojų. Trijose iš 2007 m. gautų paraiškų buvo nurodyti 2 straipsnio a punkte nustatyti kriterijai. Dar keturiose paraiškose buvo nurodyti 2 straipsnio b punkte nustatyti kriterijai. Be to, atsižvelgiant į mažą kai kurių ES darbo rinkų dydį arba į kitas nenurodytas išimtines aplinkybes, EGF parama gali būti skiriama: c) mažose darbo rinkose arba atitinkamos (-ų) valstybės (-ių) narės (-ių) tinkamai pagrįstomis išimtinėmis aplinkybėmis, net jeigu nevisiškai laikomasi a ir b punktuose nustatytų sąlygų, kai atleidimas iš darbo smarkiai paveikia užimtumo lygį ir vietos ekonomiką. Dviejose iš 2007 m. gautų paraiškų buvo nurodyti 2 straipsnio c punkte išdėstyti kriterijai. 2. 2007 m. suteiktos išmokos Biudžeto valdymo institucijai sutelkus būtinus asignavimus, Komisija priėmė sprendimą skirti finansines išmokas iš Fondo lėšų šiais keturiais atvejais: 2 lentelė. 2007 m. Komisijos suteiktos išmokos EGF/2007/002 | Prancūzija | Renault tiekėjai | 1 258 030 | 2007/726/EB: 2007 10 23 (OL L 294, 2007 11 13, p. 21) | C (2007) 6149: 2007 12 4 | EGF/2007/003 | Vokietija | BenQ | 12 766 150 | 2008/30/EB: 2007 12 18 (OL L 6, 2008 1 10, p. 9) | C (2007) 6747: 2007 12 18 | EGF/2007/004 | Suomija | Perlos | 2 028 538 | 2008/30/EB: 2007 12 18 (OL L 6, 2008 1 10, p. 9) | C (2007) 6742: 2007 12 18 | Iš viso | 18 610 968 | Biudžeto valdymo institucija neatmetė nė vieno Komisijos pateikto pasiūlymo dėl finansavimo iš EGF fondo ir niekaip nekeitė Komisijos pateiktų pasiūlymų. 3. Finansuoti veiksmai Pagal EGF reglamentą Fondas gali finansuoti tik aktyvios darbo rinkos politikos (ADRP) priemones, kurios sudaro prie individualių poreikių pritaikytų paslaugų, skirtų atleistiems darbuotojams iš naujo integruotis į darbo rinką, suderinto paketo dalį. Be to, EGF gali finansuoti valstybių narių vykdomą techninės paramos veiklą, kad būtų lengviau parengti, tvarkyti, teikti informaciją, viešinti ir kontroliuoti paramos teikimą. 2007 m. keturioms EGF intervencijoms siūlomų veiksmų, įskaitant jiems reikalingą techninę pagalbą, apskaičiuotos išlaidos paskirstytos taip, kaip nurodyta žemiau: 3 lentelė. Konkrečių aktyvios darbo rinkos politikos priemonių išlaidos Eurostato darbo rinkos politikos (DRP) intervencijų klasifikacija | EGF paskirta suma (EUR) | Visos sumos dalis (%) | DRP paslaugos | 1 | Pagalba ieškant darbo | 1.1.2 | Individualių atvejų sprendimo paslaugos | 306 623 | 1,6 % | DRP priemonės | 2 | Darbo rinkos mokymas ir perkvalifikavimas | 2.1 | Institucinis mokymas | 2 715 632 | 14,6 % | Mokymo ir (arba) darbo paieškos pašalpos | 13 476 688 | 72,4 % | 4 | Užimtumo skatinamosios išmokos | 4.1 | Priėmimo į darbą skatinamosios išmokos | 821 050 | 4,4 % | 4.2 | Užimtumo palaikymo skatinamosios išmokos | 325 000 | 1,7 % | 7 | Išmokos veiklai pradėti | 326 475 | 1,8 % | Techninė parama (Reg. Nr. 1927/2006 3 straipsnis) | 639 500 | 3,4 % | Iš viso | 18 610 968 | 100 % | Aukščiau nurodytas priemones valstybės narės siūlė įtraukti į keturias 2007 m. EGF intervencijas. 4. EGF paramą gavę darbuotojai 2007 m. keturis kartus EGF skirtomis išmokomis iš viso pasinaudojo 5 113 darbuotojų. Tai kelių Prancūzijos, Vokietijos ir Suomijos regionų darbuotojai. 4 lentelė. 2007 m. EGF paramą gavę darbuotojai Iš kurių: moterys | 41 | 155 | 797 | 302 | 1 295 | % | 15 % | 25 % | 24 % | 33 % | 25 % | Iš kurių: ne ES piliečiai | 0 | 5 | 91 | 0 | 96 | kurių amžius: | 15–24 | 2 | 15 | 34 | 91 | 142 | 25–54 | 236 | 553 | 3 149 | 787 | 4 725 | 55–64 | 29 | 60 | 121 | 37 | 247 | 65+ | 0 | 0 | 0 | 0 | 0 | iš kurių: ilgalaikių sveikatos problemų turintys ar neįgalūs darbuotojai | 4 | 49 | nėra | 50 | 103 | 5. Struktūrinių fondų ir ESF finansuojamų veiksmų papildomumas EGF finansuoja tik aktyvios darbo rinkos politikos priemones ir, kaip ir ESF, negali skirti lėšų pasyvios socialinės apsaugos priemonėms. Tačiau, struktūrinius fondus sudaro daugiametės programos, kuriomis siekiama strateginių ilgalaikių tikslų – t. y. pasirengimas pokyčiams bei restruktūrizavimui ir jų valdymas vykdant įvairią, pvz., mokymosi visą gyvenimą, veiklą, o EGF reaguojama į konkrečias didelio masto krizes. Todėl, nors jo veikla yra panaši į ESF veiklą, EGF teikia vienkartinę individualią paramą ribotam laikotarpiui, kurios paskirtis – padėti žmonėms, kurie nukentėjo dėl su prekyba susijusio atleidimo iš darbo. Valstybės narės EGF remiamus veiksmus gali pradėti įgyvendinti nedelsdamos, sužinojusios, kad atleidžiama daug darbuotojų, ir todėl joms nereikia keisti esamos struktūrinių fondų programos, kad galėtų tai daryti. Tačiau valstybės narės skatinamos pasinaudoti EGF paramos teikimo laikotarpiu (12 mėnesių nuo paraiškos pateikimo datos), kad įvertintų ilgalaikius dėl atleidimo atsiradusius poreikius ir pakeistų būtinas ESF programas. Reikalaujama, kad teikdami paraišką EGF visi pareiškėjai paaiškintų, kaip jie ketina užtikrinti EGF ir struktūrinių fondų veiksmų papildomumą. 6. Rezultatai 2007 m. buvo pirmieji EGF veiklos vykdymo metai. Pagrindinis informacijos apie EGF veiklos rezultatus šaltinis bus galutinės ataskaitos, kurias valstybės narės pateiks pasibaigus paramos naudojimo laikotarpiui, kuris yra dvylika mėnesių nuo paraiškos pateikimo datos. Galutines ataskaitas valstybės narės turi pateikti ne vėliau kaip po šešių mėnesių nuo paramos naudojimo laikotarpio pabaigos. 2007 m. nereikėjo pateikti jokių galutinių 2007 m. skirtų išmokų ataskaitų, todėl Komisija kol kas išsamios informacijos apie pasiektus rezultatus neturi. 5 lentelė. 2007 m. skirtų išmokų ataskaitų teikimo tvarkaraštis 2 | 2007 3 23 | Prancūzija | 2007 20 23 | 2008 3 22 | 2008 9 22 | 3 | 2007 6 27 | Vokietija | 2007 12 18 | 2008 6 26 | 2008 12 26 | 4 | 2007 7 18 | Suomija | 2007 12 18 | 2008 7 17 | 2009 1 17 | Komisija nutrauks finansinės paramos teikimą ne vėliau kaip per šešis mėnesius nuo visos galutinėje ataskaitoje būtinos pateikti informacijos gavimo datos. 7. Europos Komisijos teikiama techninė parama Informavimas ir viešumas Remdamasi Reglamento (EB) Nr. 1927/2006 9 straipsniu Komisija: „parengia interneto svetainę, prieinamą visomis Bendrijos kalbomis, kurioje teikiama informacija apie EGF, paraiškų teikimo gairės, taip pat atnaujinama informacija apie priimtas ir atmestas paraiškas, pabrėžiant biudžeto valdymo institucijos vaidmenį.“ Interneto svetainė Interneto svetainė (http://ec.europa.eu/egf) veikia nuo 2007 m. kovo mėn., joje yra skyriai, kuriuose pateikiami pagrindiniai klausimai ir atsakymai apie EGF, naujienos, pagrindiniai dokumentai, svarbių ataskaitų ir nuorodų biblioteka bei už EGF atsakingų valstybių narių institucijų duomenys. Svetainė reguliariai atnaujinama ir tobulinama – įkeliami dokumentai įvairiomis kalbomis, kai jie būna parengti. EGF vaizdo siužetas 2007 m. Komisija sukūrė vaizdo siužetą apie EGF, skirtą žiniasklaidai ir kitoms suinteresuotosioms šalims. Devynių minučių vaizdo siužete taip pat nušviečiama EGF veikla Prancūzijoje ir Suomijoje. Įrašą galima peržiūrėti adresu: http://ec.europa.eu/avservices/video/video_prod_en.cfm?type=detail&prodid=4097 Lankstinukas 2007 m. Komisija išleido informacinį lankstinuką apie EGF 22 kalbomis (visomis oficialiosiomis kalbomis, išskyrus airių kalbą). Galima gauti ne tik tam tikrą skaičių spausdintinių lankstinukų, bet ir nemokamai atsisiųsti iš Komisijos EGF interneto svetainės: http://ec.europa.eu/employment_social/egf/docs/egf_leaflet_en.pdf(raides „en“ galima pakeisti atitinkamu kitos kalbos dviraidžiu kodu). Auditas ir kontrolė 2007 m. Komisija nevykdė konkrečiai EGF skirtų audito ar kontrolės veiksmų. Vertinimas EGF reglamente iki 2011 m. gruodžio 31 d. vertinti EGF nenumatyta. Komisija jau ėmėsi veiksmų užtikrinti, kad valstybės narės nuo pradžių rinktų tinkamą informaciją apie EGF veiklą. Susitikimai su nacionalinėmis valdžios institucijomis 2007 m. pradžioje Komisija įsteigė valstybių narių kontaktinių centrų tinklą, kurio paskirtis – padėti valstybėms narėms rengti galimas paraiškas ir vykdyti fondo veiklą. Formaliai tinkas įregistruotas kaip „Europos prisitaikymo prie globalizacijos padarinių fondo kontaktinių asmenų ekspertų grupė“, trumpiau – „EGF kontaktiniai asmenys“ (kodas E02100). Komisija grupės narius reguliariai informuoja apie fondo veiklą ir kviečia į posėdžius dalytis patirtimi ir informacija. Grupės nariai yra valstybių narių ministerijų pareigūnai, kurie yra arba tikriausiai bus atsakingi už paraiškų gauti paramą iš EGF rengimą arba tos paramos teikimą. 2007 m. buvo surengti du šios grupės posėdžiai: kovo 1 d. ir spalio 9 d. 8. Finansinė ataskaita Skirtos lėšos Pagal 2006 m. gegužės 17 d. tarpinstitucinį susitarimą EGF leidžiama skirti didžiausia suma per metus yra 500 mln. EUR (2006 m. kainomis), naudojant bet kurias ankstesnių metų neišnaudotų įsipareigojimų asignavimų aukščiausių ribų maržas ir (arba) panaikintų dvejų ankstesnių metų įsipareigojimų sumas (išskyrus susijusias su 1B išlaidų kategorija). Be to, pagal Reglamento (EB) Nr. 1927/2006 12 straipsnio 6 dalį kiekvienų metų rugsėjo 1 d. fonde turi būti likęs bent ketvirtadalis didžiausios metinės EGF sumos, kad būtų galima tenkinti iki metų pabaigos atsirandančius poreikius. 2007 m. biudžeto valdymo institucija skyrė keturias EGF išmokas (žr. 2 lentelę). Biudžeto valdymo institucijos skirtos išmokos sudaro 3,72 % didžiausios metinės sumos. Išmokų iki 2007 m. rugsėjo 1 d. skirta nebuvo, todėl iki metų pabaigos atsirandantiems poreikiams tenkinti buvo galima naudoti visą sumą. Kompensacijos 2007 m. kompensacijų išmokėta nebuvo. Techninės paramos išlaidos 2007 m. nebuvo išlaidų pagal Reglamento (EB) Nr. 1927/2006 8 straipsnyje išdėstytas techninės paramos teikimo nuostatas, nes dar nesukurta atitinkama biudžeto eilutė. 2007 m. nustatyti trūkumai 2007 m. Komisijai apie trūkumus, susijusius su EGF veikla, pagal Komisijos reglamento (EB) Nr. 1681/94[6] nuostatas pranešta nebuvo. 2007 m. pašalinti trūkumai Kadangi 2007 m. buvo pirmieji EGF veiklos metai, šalintinų ankstesnių metų trūkumų nebuvo. 9. Skirtų finansinių išmokų nutraukimas 2007 m. nebuvo nutrauktas nė vienų nuo EGF veiklos pradžios skirtų išmokų mokėjimas. EGF reglamente numatyta, kad valstybė narė gali naudoti išmokas dvylikos mėnesių laikotarpiu nuo paraiškos pateikimo datos, o jam pasibaigus ne vėliau kaip per kitus šešis mėnesius ji turi pateikti finansinės paramos panaudojimo ataskaitą. Tik gavusi šią ataskaitą Komisija gali nutraukti finansinę paramą. Biudžeto valdymo institucijos skirtų pirmų išmokų, susijusių su 2007 m. kovo 9 d. Prancūzijos pateikta paraiška EGF/2007/001, išlaidos atitiko reikalavimus iki 2008 m. kovo 8 d., todėl Prancūzija galutinę ataskaitą turi pateikti iki 2008 m. rugsėjo 8 d. [1] Ataskaita pateikta remiantis Reglamento (EB) Nr. 1927/2006 16 straipsniu (OL L 406, 2006 12 30, p. 1, reglamento klaidų ištaisymas OL L 48, 2008 2 22, p. 82). [2] COM(2008) 412 2008 7 2. [3] Europos Parlamento, Tarybos ir Komisijos tarpinstitucinis susitarimas dėl biudžetinės drausmės ir patikimo finansų valdymo (2006/C 139/01). OL L 139, 2006 6 14, p. 1; 2007 m. gruodžio 18 d. Europos Parlamento ir Tarybos susitarimas, iš dalies keičiantis 2006 m. gegužės 17 d. Tarpinstitucinį susitarimą dėl biudžetinės drausmės ir patikimo finansų valdymo daugiametės finansinės programos atžvilgiu (2008/29/EB). OL L 6, 2008 1 10, p. 7–8. [4] Įskaitant: atleidimo iš darbo apibrėžtį (EGF reglamento 1 straipsnis); kriterijų, tokių kaip „smarkiai auga“ arba „sparčiai mažėja“, aiškinimą (2 straipsnis); mažų darbo rinkų ir išimtinių aplinkybių apibrėžtį (2 straipsnis); tikslią finansinės paramos ,,panaudojimo“ reikšmę (13 straipsnio 2 dalis). [5] Apie tokią galimybę užsimenama 2008 m. balandžio 15 d. paskelbtoje ataskaitoje „Europa globalizacijos kontekste“ („L‘Europe dans la mondialisation“) , pateiktoje Prancūzijos ekonomikos, pramonės, užimtumo ir darbo, socialinių reikalų, šeimos ir solidarumo ministrams. [6] 1994 m. liepos 11 d. Komisijos reglamentas (EB) Nr. 1681/94 dėl pažeidimų ir su struktūrinės politikos finansavimu ir šios srities informacinės sistemos organizavimu susijusių neteisingai sumokėtų sumų susigrąžinimo OL L 178, 1994 7 12, p. 43.